

**ประกาศองค์การบริหารส่วนตำบลนิคมห้วยผึ้ง**

**เรื่อง รับสมัครบุคคลเพื่อเข้ารับการสรรหาและเลือกสรรเป็นพนักงานจ้าง องค์การบริหารส่วนตำบลนิคมห้วยผึ้งประจำปีงบประมาณพ.ศ.๒๕๖๒**

……………………………………….

ด้วย องค์การบริหารส่วนตำบลนิคมห้วยผึ้ง มีความประสงค์จะรับสมัครบุคคลทั่วไปเพื่อรับการสรรหาและเลือกสรรเป็นพนักงานจ้าง ประจำปีงบประมาณ พ.ศ.๒๕๖๒ โดยจะดำเนินการตามหลักเกณฑ์และเงื่อนไข ที่คณะกรรมการพนักงานส่วนตำบลจังหวัดกาฬสินธุ์ และองค์การบริหารส่วนตำบลนิคมห้วยผึ้งกำหนด

อาศัยอำนาจตามความในข้อ ๑๘ ข้อ ๑๙และ ข้อ ๒๐ แห่งประกาศคณะกรรมการพนักงานส่วนตำบลจังหวัดกาฬสินธุ์ เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๒๕ เดือน มิถุนายน พ.ศ. ๒๕๔๗ จึงประกาศรับสมัครบุคคลเพื่อเข้ารับการสรรหาและเลือกสรรเป็นพนักงานจ้าง องค์การบริหารส่วนตำบล นิคมห้วยผึ้ง จำนวน ๔ ตำแหน่ง ๔ อัตรา ดังต่อไปนี้

**๑.ประเภทพนักงานจ้าง ชื่อตำแหน่ง รายละเอียดการจ้าง**

**๑.๑ พนักงานจ้างตามภารกิจ(ประเภท ทักษะ)**

๑.๑.๑ ตำแหน่ง ผู้ดูแลเด็ก(ทักษะ) จำนวน ๑ ตำแหน่ง ๑ อัตรา ตามเอกสารแนบ (ภาคผนวก ก ๑)

๑.๑.๒ ตำแหน่ง พนักงานขับรถยนต์(ทักษะ) จำนวน ๑ ตำแหน่ง ๑ อัตรา ตามเอกสารแนบ(ภาคผนวก ก ๒)

**๑.๒ พนักงานจ้างตามภารกิจ**

๑.๑.๓ ตำแหน่ง ผู้ช่วยเจ้าพนักงานประชาสัมพันธ์ จำนวน ๑ ตำแหน่ง ๑ อัตรา ตามเอกสารแนบ(ภาคผนวก ก ๓)

**๑.๓ พนักงานจ้างทั่วไป**

๑.๒.๑ ตำแหน่ง ผู้ดูแลเด็ก จำนวน ๑ ตำแหน่ง ๑ อัตรา ตามเอกสารแนบ (ภาคผนวก ก ๔)

**๒.คุณสมบัติทั่วไป คุณสมบัติเฉพาะตำแหน่ง ลักษณะงานหน้าที่ความรับผิดชอบ ของผู้มีสิทธิสมัคร**

ต้องเป็นบุคคลทั่วไป โดยมีคุณสมบัติทั่วไปสำหรับพนักงานจ้าง ตามประกาศคณะกรรมการพนักงานส่วนตำบลจังหวัดกาฬสินธุ์ เรื่อง มาตรฐานทั่วไปเกี่ยวกับพนักงานจ้าง ลงวันที่ ๒๕ เดือน มิถุนายน พ.ศ. ๒๕๔๗ ข้อ ๔ มีคุณสมบัติเฉพาะตำแหน่งและมีลักษณะงานเฉพาะสำหรับตำแหน่ง ตามมาตรฐานตำแหน่งของข้าราชการหรือพนักงานส่วนตำบล หรือลูกจ้างตามที่ ก.พ. หรือ ก.อบต. กำหนดโดยอนุโลมมีดังต่อไป

**(ก)คุณสมบัติทั่วไป**

(๑) มีสัญชาติไทย

(๒) อายุ ๑๘ ปี และไม่เกิน ๖๐ ปี

(๓) ไม่เป็นบุคคลล้มละลาย

-๒-

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล

(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(๗) ไม่เป็นผู้เคยต้องรับโทษจำคุก โดยพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นนักโทษสำหรับความผิดที่ได้กระทำโดยประมาทหรือความผิดลหุโทษ

(๘) ไม่เป็นผู้เคยถูกลงโทษให้ออก ปลดออก หรือไล่ออกราชการ รัฐวิสาหกิจหรือหน่วยงานอื่น ของรัฐ

(๙) ไม่เป็นข้าราชการหรือลูกจ้าง พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานจ้างหรือลูกจ้างของราชการส่วนท้องถิ่น

ผู้ที่ผ่านการสรรหาและการเลือกสรรในวันที่ทำสัญญาจ้างจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่พรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานจ้างของหน่วยงานอื่นของรัฐ หรือพนักงานหรือลูกจ้างของราชการส่วนท้องถิ่น

**(ข) คุณสมบัติเฉพาะตำแหน่ง/หน้าที่ความรับผิดชอบ**

ผู้สมัครต้องมีคุณสมบัติเฉพาะสำหรับตำแหน่ง หน้าที่และความรับผิดชอบหลัก ตามที่ระบุไว้ในรายละเอียดเกี่ยวกับการรับสมัคร ตามภาคผนวก ก แนบท้ายประกาศ

**๓. การรับสมัครและสถานที่รับสมัคร**

ผู้สนใจสมัครติดต่อรับใบสมัคร และยื่นใบสมัครพร้อมหลักฐานการสมัครด้วยเองได้ที่ สำนักงานปลัดที่ทำการองค์การบริหารส่วนตำบลนิคมห้วยผึ้งเลขที่ ๑๐๐ หมู่ที่ ๑ ตำบลนิคมห้วยผึ้ง อำเภอห้วยผึ้ง จังหวัดกาฬสินธุ์ **ระหว่างวันที่ ๓ – ๑๑ กันยายน พ.ศ.๒๕๖๒** ในวันและเวลาราชการ ภาคเช้าเวลา ๐๘.๓๐ - ๑๒.๐๐ น. ภาคบ่ายเวลา ๑๓.๐๐ - ๑๖.๓๐ น. หรือติดต่อโทรศัพท์ติดต่อสอบถามรายละเอียดได้ที่โทรศัพท์หมายเลข ๐-๔๓๐๑-๙-๙๕๗

**๔. หลักฐานในการรับสมัคร**

ผู้สมัครต้องยื่นใบสมัครสอบด้วยตัวเองโดยนำหลักฐานต่อไปนี้มาพร้อมในวันสมัคร

๔.๑ สำเนาวุฒิการศึกษาหรือหนังสือรับรองว่าเป็นผู้สำเร็จการศึกษาที่สถานศึกษาออกให้ จำนวน ๑ ฉบับ

๔.๒ รูปถ่ายหน้าตรงไม่สวมหมวกและแว่นตาสีดำ ขนาด ๑ นิ้ว จำนวน ๓ รูป

๔.๓ สำเนาทะเบียนบ้าน จำนวน ๑ ฉบับ

๔.๔ สำเนาบัตรประจำตัวประชาชน จำนวน ๑ ฉบับ

๔.๕ สำเนาหลักฐานอื่นๆ ถ้ามี เช่น ใบเปลี่ยนชื่อตัวชื่อสกุล จำนวน ๑ ฉบับ

๔.๖ ใบรับรองแพทย์ไม่เกิน ๑ เดือน ในวันรับสมัคร จำนวน ๑ ฉบับ

-๓-

๔.๗ สำหรับการรับสมัครครั้งนี้ให้ผู้รับสมัครตรวจสอบและรับรองตนเองว่าเป็นผู้มีคุณสมบัติทั่วไป ตามประกาศรับสมัครเพื่อสอบคัดเลือกเป็นพนักงานจ้าง หากภายหลังปรากฏว่า ผู้สมัครรายใด มีคุณสมบัติดังกล่าวไม่ครบถ้วน องค์การบริหารส่วนตำบลนิคมห้วยผึ้ง จะถือว่าเป็นผู้ขาดคุณสมบัติในการสอบและไม่มีสิทธิ์ได้รับการบรรจุและแต่งตั้งเป็นพนักงานจ้างดังกล่าว ทั้งนี้เอกสารทุกฉบับผู้สมัครต้องลงลายมือชื่อรับรองสำเนาถูกต้อง

**๕. ค่าธรรมเนียมในการสมัคร**

ผู้สมัครเข้ารับการสรรหาและเลือกสรรเป็นพนักงานจ้างต้องเสียค่าธรรมเนียมในการสมัคร จำนวน ๑๐๐ บาท(หนึ่งร้อยบาทถ้วน) องค์การบริหารส่วนตำบลนิคมห้วยผึ้งจะออกใบเสร็จรับเงินค่าธรรมเนียมทุกครั้ง และจะไม่คืนเงินค่าธรรมเนียมให้ไม่ว่ากรณีใดๆ เว้นแต่ มีการประกาศยกเลิกการสอบครั้งนั้นทั้งหมด เนื่องจากมีการทุจริตหรือส่อไปในทางทุจริต โดยผู้เข้าสอบมิได้มีส่วนเกี่ยวข้องแต่อย่างใด

**๖.การประกาศสถานที่และรายชื่อผู้มีสิทธิเข้ารับการสรรหาและเลือกสรร**

องค์การบริหารส่วนตำบลนิคมห้วยผึ้ง จะประกาศรายชื่อผู้มีสิทธิเข้ารับการสรรหาและเลือกสรรให้ทราบ ในวันที่  **20 กันยายน พ.ศ. ๒๕๖๒ เวลา ๐๘.๓๐ น เป็นต้นไป** ณ ที่ทำการองค์การบริหารส่วนตำบล นิคมห้วยผึ้ง อำเภอห้วยผึ้ง จังหวัดกาฬสินธุ์

**๗. วิธีการเลือกสรร**

องค์การบริหารส่วนตำบลนิคมห้วยผึ้งจะดำเนินการเลือกสรรโดยแบ่งออก ๓ ภาค คือ

ก. ภาคความรู้ความสามารถทั่วไป (คะแนนเต็ม ๕๐ คะแนน)

ข. ภาคความรู้ความสามารถที่ใช้เฉพาะตำแหน่ง (คะแนนเต็ม ๕๐ คะแนน)

ค. ภาคความเหมาะสมกับตำแหน่ง (คะแนนเต็ม ๑๐๐ คะแนน)

**ก.ภาคความรู้ความสามารถทั่วไป(ภาค ก)** ทดสอบโดยวิธีสอบข้อเขียน ปรนัย (คะแนนเต็ม ๕๐ คะแนน)

๑.วิชาความสามารถในการศึกษา วิเคราะห์และสรุปเหตุผล

ทดสอบความสามารถในการศึกษา วิเคราะห์และสรุปเหตุผล โดยการให้จับประเด็นในข้อความ เรื่องราว ตลอดจนให้วิเคราะห์เหตุการณ์ สรุปเหตุผลการบ้านเมือง เศรษฐกิจสังคม รวมถึงให้หาแนวโน้ม ความเปลี่ยนแปลงที่น่าจะเป็นไปตามข้อมูล สมมติฐานให้ศึกษาวิเคราะห์และสรุปเหตุผลโดยอาศัยข้อมูลด้านต่างๆ ที่เป็นปัจจุบันในการตอบแบบทดสอบ

**ข.ภาคความรู้ความสามารถที่ใช้เฉพาะตำแหน่ง(ภาค ข)**ทดสอบโดยวิธีสอบข้อเขียนปรนัย (คะแนนเต็ม๕๐ คะแนน) ทดสอบความรู้ความสามารถในทางที่ใช้ในการปฏิบัติงานในหน้าที่โดยพิจารณาจากความสามารถในการแก้ไขปัญหาเฉพาะหน้า

-๔-

**ค.ภาคความเหมาะสมกับตำแหน่ง** (สัมภาษณ์) มีคะแนนประเมินเต็ม ๑๐๐ คะแนน

ประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัวประวัติการศึกษา ประวัติการทำงานและพฤติกรรมที่ปรากฏทางอื่นของผู้เข้าสอบ โดยการสัมภาษณ์ เพื่อพิจารณาความเหมาะสม ในด้านต่างๆ เช่น ความรู้ที่ใช้ประโยชน์ในการปฏิบัติงานในหน้าที่และความรู้ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรมการปรับตัว การเข้ากับผู้ร่วมงาน รวมทั้งสังคมและสิ่งแวดล้อม ความริเริ่มสร้างสรรค์ ปฏิภาณและบุคลิกภาพอย่างอื่น

**๘. กำหนด วัน เวลา และสถานที่ทำการเลือกสรร**

**วันที่ 25 กันยายน พ.ศ. ๒๕๖๒ เวลา ๐๙.๓๐ น. เป็นต้นไป** ณ ห้องประชุมองค์การบริหารส่วนตำบลนิคมห้วยผึ้ง บ้านคลองอุดมหมู่ที่ ๑ ตำบลนิคมห้วยผึ้ง อำเภอห้วยผึ้ง จังหวัดกาฬสินธุ์

**๙. เกณฑ์การตัดสิน**

การตัดสินว่าผู้ใดเป็นผู้ผ่านการคัดเลือกได้ ให้ถือเกณฑ์ว่าต้องเป็นผู้ผ่านการคัดเลือกได้คะแนนในแต่ละภาคที่ทำการคัดเลือกตามหลักสูตรไม่ต่ำกว่าร้อยละหกสิบ องค์การบริหารส่วนตำบลนิคมห้วยผึ้ง จะประกาศผลการเลือกสรร ใน**วันที่ 27 กันยายน พ.ศ. ๒๕๖๒**  ณ ที่ทำการองค์การบริหารส่วนตำบลนิคมห้วยผึ้ง

**๑๐.การขึ้นบัญชีผู้สอบแข่งขันได้**

องค์การบริหารส่วนตำบลนิคมห้วยผึ้งจะประกาศรายชื่อที่ผ่านเกณฑ์คัดเลือก โดยเรียงลำดับ จากผู้ได้คะแนนรวมสูงสุดลงตามลำดับ กรณีที่ผู้ได้รับคะแนนรวมเท่ากัน ให้ผู้ได้รับคะแนนภาคความเหมาะสม กับตำแหน่งมากกว่าเป็นผู้สอบอยู่ในลำดับสูงกว่า ถ้าได้คะแนนภาคความความเหมาะสมกับตำแหน่งเท่ากัน ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้ที่อยู่ในลำดับสูงกว่า ถ้าคะแนน ภาคความรู้ความสามารถที่ใช้เฉพาะตำแหน่งเท่ากัน ผู้ที่ได้คะแนนภาคภาษาไทยในภาคความรู้ความสามารถทั่วไป มากกว่าเป็นผู้ที่อยู่ในลำดับที่สูงกว่า ถ้ายังได้คะแนนเท่ากันอีก ก็ให้ผู้มีลำดับเลขประจำตัวสอบก่อน เป็นผู้ อยู่ในลำดับที่สูงกว่า

องค์การบริหารส่วนตำบลนิคมห้วยผึ้ง จะขึ้นบัญชีผู้สอบได้ไว้ไม่เกิน ๑ ปี นับตั้งแต่วันประกาศผลการประเมินและนับถัดจากวันประกาศผลการสรรหาและเลือกสรรและขอสงวนสิทธิ์ในการยกเลิกบัญชี โดยไม่ต้องบอกให้ทราบล่วงหน้า

**๑๑. การเรียกทำสัญญา**

องค์การบริหารส่วนตำบลนิคมห้วยผึ้ง จะเรียกทำสัญญาก็ต่อเมื่อคณะกรรมการพนักงานส่วนตำบลจังหวัดกาฬสินธุ์ได้มีมติเห็นชอบ โดยผู้ถูกเรียกทำสัญญาจะต้องมารายงานตัวเพื่อทำสัญญาจ้างกับองค์การบริหารส่วนตำบลนิคมห้วยผึ้งตามกำหนด ถ้าไม่มาตามกำหนดจะถือว่าสละสิทธิ์และองค์การบริหารส่วนตำบล นิคมห้วยผึ้งจะเรียกผู้มีชื่อในบัญชีผู้ที่สอบได้ลำดับถัดไปมาทำสัญญา


-๕-

**๑๒.สิทธิพนักงานจ้าง**

พนักงานจ้างย่อมมีสิทธิได้รับค่าตอบแทนและสิทธิประโยชน์อื่น ตามหลักเกณฑ์ ที่คณะกรรมการพนักงานส่วนตำบลจังหวัดกาฬสินธุ์ประกาศกำหนด

จึงประกาศให้ทราบโดยทั่วกัน

ประกาศ ณ วันที่ ๒๖ เดือน สิงหาคม พ.ศ. ๒๕๖๒



(นางจิดาภา ลาวัลย์)

นายกองค์การบริหารส่วนตำบลนิคมห้วยผึ้ง